ଭୁବନେଶ୍ୱର, ଏପ୍ରିଲ ୧୧ (ଲୋକାଲ ୱାୟାର): କୋଭିଡ-୧୯ ମହାମାରୀ ବିରୋଧରେ ଓଡ଼ିଶା ଜୋରଦାର ଲଢ଼େଇ ଜାରି ରଖିଥିବା ବେଳେ ମହିଳାମାନେ ଏହି ଲଢ଼େଇରେ ଅଗ୍ରଣୀ ତଥା ପ୍ରମୁଖ ଭୂମିକା ନେଇଛନ୍ତି ।
ଏମାନଙ୍କ ମଧ୍ୟରେ ନର୍ସ, ସ୍ୱୟଂ ସହାୟକ ଗୋଷ୍ଠୀ ସଦସ୍ୟାମାନେ ମଧ୍ୟ ସାମିଲ ଅଛନ୍ତି ।
ରାଜ୍ୟରେ କୋଭିଡ-୧୯ ପରୀକ୍ଷଣ ହେଉଥିବା ତିନିଟି ପ୍ରମୁଖ ସ୍ୱାସ୍ଥ୍ୟ ସଂସ୍ଥାନର ମୁଖ୍ୟ ଦାୟିତ୍ୱ ମହିଳା ବୈଜ୍ଞାନିକ ଓ ଡାକ୍ତର ତୁଲାଉଛନ୍ତି ।
ସଂଘମିତ୍ରା ପତି ଆଞ୍ଚଳିକ ଭେଷଜ ଗବେଷଣା କେନ୍ଦ୍ର, ଭୁବନେଶ୍ୱରର ନିର୍ଦ୍ଦେଶକ ଥିବା ବେଳେ ଏମ୍ସ-ଭୁବନେଶ୍ୱର ଓ ଏସସିବି ମେଡିକାଲ କଲେଜ ହସ୍ପିଟାଲ, କଟକର ପ୍ରମୁଖ ଭାବେ ଯଥାକ୍ରମେ ଡାକ୍ତର ଗୀତାଞ୍ଜଳି ବାତମନବାନେ ଓ ଜୟଶ୍ରୀ ମହାନ୍ତି ଦାୟିତ୍ୱ ତୁଲାଉଛନ୍ତି ।
କୋଭିଡ-୧୯ ମୁକାବିଲା ପାଇଁ ଓଡ଼ିଶାରେ ଗଠିତ କୋର୍ ଟିମ୍ ଏହି ମହିଳାମାନଙ୍କ ଠାରୁ ଗୁରୁତ୍ୱପୂର୍ଣ୍ଣ ପରାମର୍ଶ ଗ୍ରହଣ କରି ମହାମାରୀ ଲଢ଼େଇ ରଣନୀତି ପ୍ରସ୍ତୁତ କରୁଛି ।
ବ୍ୟାପକ ପରୀକ୍ଷଣ ବ୍ୟବସ୍ଥା, କୋଭିଡ ହସ୍ପିଟାଲ ସ୍ଥାପନ, ସଙ୍ଗରୋଧ କେନ୍ଦ୍ର ସ୍ଥାପନ ଆଦିରେ ଏମାନଙ୍କ ପରାମର୍ଶକୁ ବେଶ ଗୁରୁତ୍ୱ ଦିଆଯାଉଛି ।
ରାଜ୍ୟ ସରକାଙ୍କ ସ୍ୱାସ୍ଥ୍ୟ ଓ ପରିବାର କଲ୍ୟାଣ ବିଭାଗ ଅଧୀନ ଜାତୀୟ ସ୍ୱାସ୍ଥ୍ୟ ମିଶନର ମିଶନ ନିର୍ଦ୍ଦେଶକ ଥିବା ବରିଷ୍ଠ ପ୍ରଶାସକ ଶାଳିନୀ ପଣ୍ଡିତ ଏହି କୋର୍ ଟିମର ପ୍ରମୁଖ ସଦସ୍ୟ ଅଛନ୍ତି ।
ସେ ରାଜ୍ୟର କୋଭିଡ-୧୯ ସ୍ଥିତି ଉପରେ ନଜର ରଖିବା ସହ ନମୁନା ସଂଗ୍ରହ ଓ ପରୀକ୍ଷଣରେ ସମନ୍ୱୟ ରଖୁଛନ୍ତି ।
ଓଡ଼ିଶା ରାଜ୍ୟ ମେଡିକାଲ କର୍ପୋରେସନ ଲିମିଟେଡର ପରିଚାଳନା ନିଦେ୍ର୍ଦଶକ ଆଇଏଏସ ଅଧିକାରୀ ଯାମିନୀ ଷଡ଼ଙ୍ଗୀ ଔଷଧ, ସାନିଟାଇଜର, ସ୍ୱାସ୍ଥ୍ୟ କର୍ମୀଙ୍କ ପାଇଁ ସୁରକ୍ଷା ଉପକରଣ ଓ ସାମଗ୍ରୀ କିଣିବା ଦାୟିତ୍ୱ ନିର୍ବାହ କରୁଛନ୍ତି ।
ଏହି ସ୍ୱାସ୍ଥ୍ୟ ସମସ୍ୟାରେ ପ୍ରବାସୀ ଶ୍ରମିକ ପ୍ରସଙ୍ଗ ବେଶ ଗୁରୁତ୍ୱପୂର୍ଣ୍ଣ । ଶ୍ରମ ସଚିବ ଅନୁ ଗର୍ଗ ଓଡ଼ିଆ ପ୍ରବାସୀ ଶ୍ରମିକଙ୍କ ସୁରକ୍ଷା ପାଇଁ ଅନ୍ୟ ରାଜ୍ୟର ଶ୍ରମ ବିଭାଗ ସହିତ ସମନ୍ୱୟ ରଖୁଛନ୍ତି ।
ଏହି ମହିଳାମାନଙ୍କ ବ୍ୟତୀତ ହଜାର ହଜାର ମହିଳା ପଦାତିକ ସୈନିକ ସ୍ୱାସ୍ଥ୍ୟ ସେବା ସହ ବିଭିନ୍ନ କ୍ଷେତ୍ରରେ କୋଭିଡ-୧୯ ମହାମାରୀ ବିରୋଧରେ ଲଢୁଛନ୍ତି ।
କୋଭିଡ-୧୯ ଯୋଗୁଁ ଯେତେବେଳେ ଫେସ ମାସ୍କ ଅଭାବ ପରିଲକ୍ଷିତ ହେଲା ସେତେବେଳେ ମହିଳା ସ୍ୱୟଂ ସହାୟକ ଗୋଷ୍ଠୀଗୁଡ଼ିକ କାଳବିଳମ୍ବ ନକରି କଟନ ମାସ୍କ ପ୍ରସ୍ତୁତି ଓ ଯୋଗାଣରେ ଲାଗି ପଡ଼ିଥିଲେ ।
୬ ଶହରୁ ଅଧିକ ସ୍ୱୟଂ ସହାୟକ ଗୋଷ୍ଠୀ ଏଯାଏଁ ୧୫ ଲକ୍ଷ ମାସ୍କ ପ୍ରସ୍ତୁତ କରି ସାରିଲେଣି ।
କରୋନା ଭୂତାଣୁ ସଂକ୍ରମଣ ରୋକିବାକୁ ଲକ୍ ଡାଉନ ହେବା ପରେ ମହିଳା ସ୍ୱୟଂ ସହାୟକ ଗୋଷ୍ଠୀର ସଦସ୍ୟମାନେ ବାସହୀନ ଓ ଅସହାୟଙ୍କୁ ଖାଦ୍ୟ ଯୋଗାଇବାକୁ ଆଗେଇ ଆସିଥିଲେ ।
୭ ହଜାରରୁ ଅଧିକ ଏସଏଚଜି ଏବେ ଏହି କାମରେ ନିୟୋଜିତ ଅଛନ୍ତି ।
ମହିଳା ସ୍ୱୟଂ ସହାୟକ ଗୋଷ୍ଠୀଙ୍କ ପ୍ରୟାସରେ ସମନ୍ୱୟ ରକ୍ଷା କରୁଛନ୍ତି ମିଶନ ଶକ୍ତି ନିର୍ଦ୍ଦେଶକ ସୁଜାତା ଆର. କାର୍ତ୍ତିକେୟନ ।
ସମଗ୍ର ସ୍ୱାସ୍ଥ୍ୟ ସେବା ବ୍ୟବସ୍ଥାରେ ଶହ ଶହ ନର୍ସ ସାମିଲ ଅଛନ୍ତି । ନର୍ସମାନେ ସିଧାସଳଖ ରୋଗୀ ସେବା କରୁଥିବା ବେଳେ ହଜାର ହଜାର ଏଏନଏମ, ଅଙ୍ଗନବାଡ଼ି ଓ ଆଶା କର୍ମୀ ଘର ଘର ବୁଲି ଲୋକଙ୍କ ସ୍ୱାସ୍ଥ୍ୟ ପରୀକ୍ଷା କରୁଛନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
